wickkiey/tamil-wikipedia-chunked huggingface dataset:
# சிகாம்புட்

## மலேசியாவின் முதல் பெண் சபாநாயகர்

### பெண்கள், குடும்பம், சமூக மேம்பாட்டுத் துறையின் துணை அமைச்சர்

முன்னாள் பிரதமர் மகாதீர் பின் முகமதுவின், பாக்காத்தான் அரப்பான் நிர்வாகத்தின் கீழ், மலேசியாவின் பெண்கள், குடும்பம் மற்றும் சமூக மேம்பாட்டுத் துறையின் துணை அமைச்சராகப் பணியாற்றியவர்.  
இவர் அரசியலுக்கு வருவதற்கு முன்னர் வழக்கறிஞராகப் பணிபுரிந்தார். இவருடைய கணவரின் பெயர் **ராமசந்திரன் முனியாண்டி**. இரு பெண்பிள்ளைகள்; கயிலை, சாய் ஆதரா.
# சிகாம்புட்

## சிகாம்புட் புறநகர்ப் பகுதியில் உள்ள தமிழ்ப்பள்ளிகள்

சிகாம்புட் புறநகர்ப் பகுதியில் ஒரு தமிழ்ப்பள்ளி உள்ளது. 317 மாணவர்கள் பயில்கிறார்கள். 27 ஆசிரியர்கள் பணியாற்றுகிறார்கள்.  
| WBD0192 | சிகாம்புட்
Segambut | SJK(T) Segambut | **சிகாம்புட் தமிழ்ப்பள்ளி** | 51200 | கோலாலம்பூர் | 317 | 27 | } |
| --- | --- | --- | --- | --- | --- | --- | --- | --- |
# விக்கிப்பீடியா:முதற்பக்கக் கட்டுரைகள்/சனவரி 30, 2022

<div id="mp-tfa-img">  
</div>
**பிசிசுட்ரேடசு** என்பவர் கி.மு. 561 முதல் 527 இற்கு இடைப்பட்ட காலத்தில் பண்டைய ஏதென்சின் ஆட்சியாளராக இருந்தவராவார். ஏதென்சை உள்ளடக்கிய கிரேக்கத்தின் முக்கோண தீபகற்பமான அட்டிகாவை இவர் ஒன்றிணைத்து, பொருளாதார மற்றும் கலாச்சார மேம்பாடுகளுடன் உருவாக்கி, பண்டைய கிரேக்கத்தில் ஏதென்சின் பிற்கால முக்கியத்துவத்திற்கான அடித்தளத்தை உருவாக்கினார். இவர் பனாதெனிக் விளையாட்டுகளில் பரிசு பெற்றவர். மேலும் இவர் ஓமரின் காவியங்களின் இறுதியான பதிப்பை அறிஞர் குழுவைக்கொண்டு உருவாக்கினார். **மேலும்...**
---
<div id="mp-tfa-img">  
</div>
**மாரி** பண்டைய அண்மை கிழக்கின் மெசொப்பொத்தேமியாவில், தற்கால சிரியாவின் கிழக்கு எல்லையில், கிழக்கு செமிடிக் மொழி பேசிய, பண்டைய நகர இராச்சியம் ஆகும். இந்நகரத்தின் சிதிலங்கள் சிரியாவின் *டெல் அரிரி* தொல்லியல் களத்தில் காணப்படுகிறது. சுமேரியா நாகரீகத்தின் மேற்கின் நுழைவாயில் என *மாரி நகரம்* அழைக்கப்பட்டது. **மேலும்...**
# தேன் அருங்காட்சியகம்

**தேன் அருங்காட்சியகம்** (*Honey Museum*) என்பது தைவானின் யுன்லின் கவுண்டியில் உள்ள குகெங் நகரில் தேன் மற்றும் தேனீக்கள் பற்றிய அருங்காட்சியகம் ஆகும்.
# தேன் அருங்காட்சியகம்

## கட்டிடக்கலை

அருங்காட்சியகத்தின் நுழைவாயில் பச்சை நிற சுரங்கப்பாதையுடன் அதன் மேலே ஒரு பெரிய தேனீ மாதிரியுடன் உள்ளது. இந்த அருங்காட்சியகத்தில் குழந்தைகள் விளையாடுவதற்குப் பெரிய மைதானம் ஒன்றும் உள்ளது.
# தேன் அருங்காட்சியகம்

## செயல்பாடுகள்

இந்த அருங்காட்சியகம் பின்வரும் செயல்பாடுகளைக் கொண்டுள்ளது:  
- தேன் சோதனை
- தேனை நீங்களே தயாரியுங்கள்
- தேன் உற்பத்தி மற்றும் தேன் தயாரிப்புகள் பற்றிய உரைகளை வழங்குதல்
- தேன், அரச கூழ்மம், மகரந்தம், புரோபோலிசு விற்பனை.
# தேன் அருங்காட்சியகம்

## போக்குவரத்து

தைவான் இரயில்வே நிர்வாகத்தின் டவுனன் நிலையத்திலிருந்து மெஷானுக்கு பேருந்து மூலம் அருங்காட்சியகத்தை அணுகலாம்.
# தேன் அருங்காட்சியகம்

## மேலும் பார்க்கவும்

- தைவான் அன்னாசிப்பழ அருங்காட்சியகம்
# கோரா துவோர்கின்

**கோரா துவோர்கின்** *(Cora Dvorkin)* ஓர் அர்ஜென்டீன இயற்பியலாளரும் கோட்பாட்டு அண்டவியலாளரும் ஆர்வார்டு பல்கலைக்கழக இயற்பியல் துறை இணைப்பேராசிரியரும் ஆவார். இவரது ஆய்வுப் புலங்கள் கரும்பொருண்மத்தின் தன்மை, நொதுமியன்களும் பிற மெல்லெடைத் துகள்களும் தொடக்கநிலைப் புடவியின் இயற்பியலுமாகும். இவர் புதிதாக நிறுவிய செயற்கை அறிதிறனுக்கான நிறுவனத்துக்கும் அடிப்படை இடைவினைகள் வாரியத்துக்குமான ஆர்வார்டு பேராளர் ஆவார்.  
இவர் 2019ஈல் அமெரிக்க ஆற்றல் துறையின் தொடக்கநிலை வாழ்க்கைப்பணி விருதைப் பெற்றுள்ளார். இவர் 2018 இல் அவ்வாண்டின் அறிவியலாளராக ஆர்வார்டு அறக்கட்டளையால் "இயற்பியல், அண்டவியல், அறிவியல், தொழில்நுட்பம், பொறியியல், கணிதவியல் புலங்களில் கல்விப்பணி ஆற்றிய பங்களிப்புகளூக்காக" அறிவிக்கப்பட்டார். இவருக்கு இராடிக்ளிப் நிறுவன ஆய்வுநல்கையும் வழங்கப்பட்டுள்ளது. மேலும் இவர் இராடிக்ளிப் நிறுவனத்தின் சுட்சர் பேராசிரியத் தகைமையும் தரப்பட்டது. இவர் 2020 இல் TEDx இன் கருத்தரங்கின் இரியோ தெ லா பிளாட்டா நிகழ்ச்சியில் கரும்பொருண்மத் தேடல் சார்ந்த எந்திரம் கற்றல் பற்றி ஓர் உரையாற்றியுள்ளார்.
# கோரா துவோர்கின்

## இளமையும் கல்வியும்

இவர் அர்ஜென்டீனாவில் புவெனோசு ஆரேசுவில் பிறந்து வளர்ந்தார். இவர் புவெனோசு ஆரேசு பல்கலைக்கழகத்தில் இருந்து இயற்பியலில் பட்டயத்தை சிறப்புத் தகமையுடன் பெற்றார். இவர் சிக்காகோ பல்கலைக்கழகத்தில் தன் மேற்படிப்புக்காகச் சேர்ந்து 2011 இல் இயற்பியல் துறையில் முனைவர் பட்டத்தைப் பெற்றுள்ளார், இங்கு இவர் "சிட்னி புளூமெந்தல் ஆய்வுத் தகைமையை" இவரது "நிகரற்ற ஆராய்ச்சிச் செயல்திறமைக்காக" பெற்றார். இவர் 2011 முதல் 2014 வரைபிரின்சுட்டன் உயராய்வு மையத்தில் இயற்கை அறிவியல் பள்ளியிலும் 2014 முதல் 2013 வரை ஆர்வார்டு சுமித்சோனியன் வானியற்பியல் மையக் கோட்பாட்டு, கணிப்பு. நிறுவனத்திலும் முதுமுனைவர் ஆய்வை மேற்கொண்டார். இந்த ஆய்வின்போது அபுள் ஆய்வுறுப்பினராகவும் உயராய்வு மைய ஆய்வுறுப்பினராகவும் இருந்துள்ளார்.
# கோரா துவோர்கின்

## வாழ்க்கைப்பணியும் ஆராய்ச்சியும்

இவர் 2015 இல் ஆர்வார்டு பல்கலைக்கழகத்தில் புல உறுப்பினராகச் சேர்ந்தார் .இவர் தன் ஆய்வில் கரும்பொருண்மப் பகுதியைப் புரிந்துகொள்ள அண்ட நுண்ணலைப் பின்னணி நோக்கீடுகளையும் ஈர்ப்பு வில்லையாக்கத்தையும் புடவியின் பேரியல் கட்டமைப்பையும் பயன்படுத்துகிறார்.  
கரும்பொருண்மத்தை ஆய்வதில் பல நெடுக்க நோக்கீட்டு ஆய்கலங்களை பயன்படுத்தி குறிப்பிடத் தகுந்த பங்களிப்புகளைச் செய்துள்ளார்.  
இவர் அறிவியலில் சிறுபான்மையருக்கும் மகளிருக்குமான உரிமைகளுக்காக போராடுகிறார்.
# கோரா துவோர்கின்

## தகைமைகளும் விருதுகளும்

தொடக்கநிலை வாழ்க்கைப்பணி விருது, அமெரிக்க ஆற்றல் துறை, 2019
- 2018 ஆம் ஆண்டின் ஆர்வார்டு அறிவியலாளர், ஆர்வார்டு அறக்கட்டளை
- 2018ஆம் ஆண்டு இராடிக்ளிப் நிறுவன ஆய்வுநல்கையும் சுட்சர் பேராசிரியத் தகைமையும்
- 2014 ஆம் ஆண்டு காவ்லிஅறிவியல் முன்னணி ஆய்வுத்தகைமை, அமெரிக்கத் தேசிய அறிவியல் கல்விக்கழகமும் காவ்லி அறக்கட்டளையும்
- 2014-2017 அபுள் ஆய்வுத்தகைமை, நாசா
- 2014-2017 உயராய்வு நிறுவனம், ஆய்வுத்தகைமை, ஆர்வார்டு பல்கலைக்கழகம்
- 2012 மார்ட்டின், பெத்தே கூட்டு விருது, மிகச் சிறந்த இயற்பியலாளருக்கான விருது, ஆசுபென் இயற்பியல் மையம்
- 2009 "சிட்னி புளூமெந்தல் ஆய்வுத் தகைமை", "outstanding performance in research", சிக்காகோ பல்கலைக்கழக இயற்பியல் துறை
# ஆர். கந்தசுவாமி

**ஆர். கந்தசுவாமி** (R. Kandaswami)(பிறப்பு சூலை, 1904) என்பவர் இந்திய அரசியல்வாதி மற்றும் தமிழ்நாட்டின் முன்னாள் சட்டமன்ற உறுப்பினர் ஆவார். இவர் 1957 தேர்தலில் திருச்செங்கோடு தொகுதியிலிருந்து இந்தியத் தேசிய காங்கிரசு வேட்பாளராகத் தமிழ்நாடு சட்டமன்றத்திற்குத் தேர்ந்தெடுக்கப்பட்டார். இந்தத் தேர்தலில் வெற்றி பெற்ற இருவரில் இவரும் ஒருவர்; மற்றொருவர், இதே கட்சியைச் சேர்ந்த டி.எம்.காளியண்ணன் ஆவார்.
# பொன் சரசுவதி

**பொன் சரசுவதி** (*Pon Saraswathi*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். திருச்செங்கோட்டைச் சார்ந்த இவர் தமிழ்நாடு திறந்தநிலைப் பல்கலைக்கழகத்தில் தமிழ் இலக்கிய இளங்கலைப் பட்டம் பெற்றுள்ளார். இவர் திருச்செங்கோடு சட்டமன்றத் தொகுதியிலிருந்து தமிழ்நாடு சட்டமன்றத்திற்கு 2016ஆம் ஆண்டு நடைபெற்ற பொதுத்தேர்தலில் அனைத்திந்திய அண்ணா திராவிட முன்னேற்றக் கழகம் சார்பில் போட்டியிட்டு வெற்றி பெற்றார்.
# ச. சேகர்

**ச. சேகர்** (*Sekar S*) என்பவர் இந்திய அரசியல்வாதியும் தமிழ்நாடு சட்டமன்ற உறுப்பினரும் ஆவார். நாமக்கல் மாவட்டம் பரமத்தி வேலூரைச் சார்ந்த இவர் அனைத்திந்திய அண்ணா திராவிட முன்னேற்றக் கழகத்தின் உறுப்பினர் ஆவார். தமிழ்நாடு சட்டமன்றத்திற்கு மே 2021-ல் நடைபெற்ற சட்டமன்றத் தேர்தலில் பரமத்தி-வேலூர் தொகுதியிலிருந்து தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டுள்ளார்.
# செ. சேகர்

**செ. சேகர்** (*S. Sekar*) என்பவர் இந்திய அரசியல்வாதியும் தமிழக முன்னாள் சட்டமன்ற உறுப்பினரும் ஆவார். திருப்பூர் மாவட்டத்தினைச் சேர்ந்த இவர் மதுரை காமராசர் பல்கலைக்கழகத்தில் முதுகலைப் பட்டம் பெற்றுள்ளார். இந்திய தேசிய காங்கிரசு கட்சியினைச் சார்ந்த சேகர், 2006ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் திருப்பூர் மாவட்டம் காங்கேயம் சட்டமன்றத் தொகுதியிலிருந்து தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார்.
# புதிய வானம் (இதழ்)

**புதிய வானம்** என்பது 1970 களில் வெளியான தமிழ்ச் சிற்றிதழ் ஆகும். இது இந்திய ஒன்றியம், தமிழ்நாட்டின், கன்னியாகுமரி மாவட்டத்தில் இருந்து வெளிவந்த முற்போக்கு இதழ் ஆகும்.
# புதிய வானம் (இதழ்)

## வரலாறு

புதிய வானம் இதழ் 1975 செப்டம்பர் மாதம் தோன்றியது. இந்த இதழானது தமிழ்நாடு கலை இலக்கியப் பெருமன்றத்தின் குமரி மாவட்டக் கிளை தயாரித்து வெளியிட்ட முற்போக்கு இலக்கிய இதழ் ஆகும். இதன் பொறுப்பாசிரியராக அ. இராஜேந்திரனும், ஆசிரியராக செந்திலும் ஆசிரியக் குழுவில் பொன்னீலன், ஜெகன், தாமரை நடராசன், க. பிரம்மநாயகம், அருண் பாஸ்கர் ஆகியோர் இருந்தனர். இந்த இதழில் குமரி மாவட்டத்தில் உள்ள எழுத்தார்வம் கொண்ட இளைஞர்களும் பல முற்போக்குப் பத்திரிகைகளில் எழுதி வந்த பலரும் கவிதைகள், கதைகள் எழுதினார்கள். இந்த இதழில் கவிதைகளே அதிகம் இடம் பெற்றன. சமுதாயப் பார்வையோடு கதைகள், கவிதைகள் எழுதவேண்டும் என்ற முற்போக்கு இலக்கிய உணர்வை அது இளைஞர்களிடம் தூண்டி விட்டது. புதிது புதிதாகப் பலர் எழுதலானார்கள்.  
திறணாய்விலும் புதிய் வானம் அக்கறை காட்டியது. அவ்வப்போது சில புத்தகங்களுக்கு ஆய்வுரை எழுதியது. கவிமணியின் கையறு நிலைப் பாடல்கள் என்ற ஒப்பியல் திறனாய்வுக் கட்டுரையைத் தொடர்ந்து வெளியிட்டது. நாட்டுப் பாடல்களைத் தொகுத்து இதழ் தோறும் வெளியிட்டு வந்தது.  
1975 செப்டம்பர் மாதம் தோன்றிய இதன் 1977 சனவரி இதழை (14) ஜீவா மலர் ஆகவும், அக்டோபர் இதழை (16) பாரதி மலராகவும் வெளியிட்டது. இடையில் ஏற்பட்ட தேக்கம் 16ஆம் இதழுக்குப் பிறகு நீண்ட காலம் கழித்து அதாவது மூன்று வருடங்கள் கழிந்து. மீண்டும் 1980 அக்டோபரில் 17ஆம் இதழ் வெளியானது. அதில் இனி இருமாத இதழாக வெளியாகும் என்று அறிவிப்பு வெளியானது. என்றாலும் இது நீண்டகாலம் வெளியாகவில்லை.
# சேகர்

- ஆர். கே. சேகர் (திரைப்பட இசையமைப்பாளர்)
- ஆர். டி. சேகர் (திராவிட முன்னேற்றக் கழக சட்ட மன்ற உறுப்பினர்)
- எம். சேகர் (மலேசிய தமிழ் எழுத்தாளர்)
- எஸ். வி. சேகர் (திரைப்பட நடிகர்)
- க. சேகர் (இந்திய உயிர் தகவலியல் நிபுணர்)
- கே. பி. சேகர் (தென்னிந்திய திரைப்பட பின்னணி குரல் கலைஞர்)
- சி. எச். சேகர் (தேசிய முற்போக்கு திராவிட கழக முன்னாள் சட்ட மன்ற உறுப்பினர்)
- டி. ஏ. சேகர் (இந்தியத் துடுப்பாட்ட அணியின் முன்னாள் துடுப்பாட்டக்காரர்)
- பி. சி. சேகர் (மலேசிய ரப்பர் துறையின் தந்தை)
- பெ. சேகர் (தமிழக எழுத்தாளர்)
- வி. சேகர் (அரசியல்வாதி) (அனைத்திந்திய அண்ணா திராவிட முன்னேற்றக் கழக சட்ட மன்ற உறுப்பினர்)
- வி. சேகர் (தமிழ்த் திரைப்பட இயக்குநர்)
# கிளீசுத்தனீசு

**கிளிஸ்தனீஸ்** (*Cleisthenes*, ; அல்லது **Clisthenes** என்பவர் பண்டைய ஏதென்சின் அரசியலமைப்பை சீர்திருத்தி, கிமு 508 இல் சனநாயக அடிப்படையில் அமைத்த பெருமைக்குரிய ஒரு பண்டைய ஏதெனியன் சட்டமியற்றிய ஆட்சியாளர் ஆவார். இந்த சாதனைகளுக்காக, வரலாற்றாசிரியர்கள் இவரை "ஏதெனியன் சனநாயகத்தின் தந்தை" என்று குறிப்பிடுகின்றனர். இவர் பிரபுத்துவ அல்க்மேயோனிட் குலத்தைச் சேர்ந்தவர். இவர் மெகாகிள்ஸ் மற்றும் அகாரிஸ்ட்டின் இளைய மகன் ஆவார். இவர் ஏதெனியன் குடிமக்கள் அவையின் அதிகாரத்தை அதிகரித்ததற்காகவும், ஏதெனியன் அரசியலில் பிரபுக்களின் அதிகாரத்தைக் குறைத்ததற்காகவும் புகழ் பெற்றார்.  
கிமு 510 இல், எசுபார்டன் படைகள் ஏதெனியர்களுக்கு பிசிசுட்ரேசின் மகனான கொடுங்கோலன் இப்பியாசை அகற்ற உதவியது. எசுபார்த்தாவின் மன்னரான முதலாம் கிளிமினெசால், இசகோரஸ் தலைமையிலான எசுபார்டன் சார்பு சிலவர் ஆட்சியை ஏற்படுத்தினார். ஆனால் அவர்களது போட்டியாளரான கிளீஸ்தீனஸ், நடுத்தர வர்க்கத்தின் ஆதரவுடனும், சனநாயகவாதிகளின் உதவியுடனும் ஆட்சியைப் பிடித்தார். கி.மு. 508 மற்றும் 506 ஆம் ஆண்டுகளில் இவ்விசயத்தில் கிளீமினெஸ் தலையிட்டார். ஆனால் அப்போது ஏதெனியர்களின் ஆதரவைப் பெற்ற கிளீஸ்தீனசைத் தடுக்க முடியவில்லை. கிளிஸ்தனீஸ் சீர்திருத்தங்கள் மூலம், ஏதென்சின் அனைத்து குடிமக்களுக்கும் சம உரிமைகள் (சுதந்திர குடிமக்களுக்கு மட்டும்) வழங்கப்பட்டன. மேலும் ஆஸ்ட்ராசிசம் என்னும் நாடுகடத்தல் ஒரு தண்டனையாக நிறுவப்பட்டது.
# கருப்பு பிகா

**கருப்பு பிகா** அல்லது **வெள்ளி பிகா** *(Ochotona nigritia)* என்பது ஓகோடோனிடே குடும்பத்தில் உள்ள பாலூட்டி இனமாகும். இது 2000 ஆண்டில் சீனாவின் யுன்னான் மாகாணத்தில் முதன்முதலாக கண்டறியப்பட்டது. இதன் நான்கு மாதிரிகள் மட்டுமே அறியப்பட்டுள்ளது.  
உடல் முழுவதும் கருநிற முடிகள் கொண்ட இவை முயலினத்தைச் சேர்ந்தவை. அளவில் சிறியனவான இந்த பிகாக்களை எலி முயல் என்றும் அழைக்கின்றனர்.  
இயற்கைக்கான உலகளவிய நிதியத்தைச் (டபிள்யூ.டபிள்யூ.எப்) சேர்ந்த இந்திய ஆராய்ச்சியாளர்கள் 2011 இல் இந்தியா<nowiki/>வின் , அருணாச்சலப் பிரதேசத்தின், மேற்கு காமெங் மாவட்ட மலைப்பகுதிகளில் 13,000 அடி உயரத்தில் இரண்டு கருப்பு பிகாக்களை பதிவு செய்தனர்.  
இது மிக அரிதாகவே காணப்படுகிறது. நடு சீனா<nowiki/>வில் உள்ள ஆறு பிகா இனங்களில் ஒன்றான இது அகணிய உயிரியாகும். இதன் உண்மையாண எண்ணிக்கை குறித்த கணக்கெடுப்புகள் ஏதும் இல்லை.
# கு. இராதாமணி

**கு. இராதாமணி** (*K. Rathamani*)(இறப்பு 14 ஜூன் 2019) என்பவர் இந்திய அரசியல்வாதியும் தமிழ்நாடு முன்னாள் சட்டமன்ற உறுப்பினரும் ஆவார்.
# கு. இராதாமணி

## இளமை & கல்வி

இராதாமணி விழுப்புரம் மாவட்டத்தில் உள்ள கலிஞ்சிக்குப்பம் என்ற கிராமத்தில் விவசாய குடும்பத்தில் பிறந்தவர் ஆவார். இராதாமணி சிதம்பரம் அண்ணாமலைப் பல்கலைக்கழகத்தில் முதுகலைப் பட்டம் பெற்றுள்ளார்.
# கு. இராதாமணி

## அரசியல்

2011ஆம் ஆண்டு நடைபெற்ற தமிழ்நாடு சட்டமன்றத் தேர்தலில் விழுப்புரம் சட்டமன்றத் தொகுதியில் போட்டியிட்டுத் தோல்வியடைந்தார். முதலில் சென்னையில் சிகிச்சை பெற்றார்.
# நா. புகழேந்தி

**நா. புகழேந்தி** (*N. Pugazhenthi*, இறப்பு: 6 ஏப்ரல் 2024) என்பவர் ஓர் இந்திய அரசியல்வாதியாகவும் தமிழ்நாடு சட்டமன்ற உறுப்பினரும் ஆவார். விழுப்புரம் மாவட்டம் சங்கராபுரம், அத்தியூர் திருவாதித்தினைச் சார்ந்த புகழேந்தி உளுந்தூர்பேட்டை அரசுப் பள்ளியில் பள்ளிக் கல்வியினைக் கற்றுள்ளார். திராவிட முன்னேற்றக் கழகத்தினைச் சார்ந்த புகழேந்தி விக்கிரவாண்டி சட்டமன்ற தொகுதியில் 2019ஆம் ஆண்டு நடைபெற்ற இடைத்தேர்தலில் தோல்வியுற்றார். பின்னர் 2021ஆம் ஆண்டு மே மாதம் நடைபெற்ற தேர்தலில் சட்டமன்ற உறுப்பினராகத் தேர்ந்தெடுக்கப்பட்டார். புகழேந்தி விழுப்புரம் மத்திய மாவட்ட, திமுக மாவட்டச் செயலாளராகவும் உள்ளார்.
# நா. புகழேந்தி

## தேர்தல்களில் போட்டி

| தேர்தல் | தொகுதி | கட்சி | முடிவு | வாக்கு % | இரண்டாவது | இரண்டாவது கட்சி | இரண்டாவது வாக்கு % |  |
| --- | --- | --- | --- | --- | --- | --- | --- | --- |
| தமிழ்நாடு சட்டமன்றத் தேர்தல், 2021 | விக்கிரவாண்டி | திமுக | வெற்றி | 51.27% | ஆர். முத்தமிழ்செல்வம் | அதிமுக | 39.81% | } |
# நா. புகழேந்தி

## குடும்பம்

புகழேந்தியின் மனைவி கிருஷ்ணம்மாள் ஆவார். இந்த இணையருக்கு செல்வகுமார் என்ற மகனும். செல்வி, சாந்தி, சுமதி என்ற மகள்களும் உள்ளனர்.
# நா. புகழேந்தி

## இறப்பு

71 வயதான புகழேந்தி உடல்நலக் குறைவால் 6 ஏப்ரல் 2024 அன்று காலமானர்.
# கொலுசு (திரைப்படம்)

**கொலுசு** (*Kolusu*) 1985 ஆம் ஆண்டு வெளிவந்த தமிழ்த் திரைப்படமாகும். இப்படத்தை ஆர். எஸ். மாதங்கன் கதை, திரைக்கதை, வசனம் எழுதி இயக்கினார். இப்படத்தில் ராஜேஷ், சரிதா மற்றும் சுரேஷ் முதன்மை வேடங்களில் நடித்தனர்.
# கொலுசு (திரைப்படம்)

## நடிகர்கள்

- ராஜேஷ்
- சரிதா
- சுரேஷ்
- சசிகலா
- அருந்ததி
- கே. கே. சௌந்தர்
- எம். எல். ஏ. தங்கராஜ்
- எம். ஆர். ஆர். இரகு
- இடிச்சபுளி செல்வராஜ்
- பசி நாராயணன்
- திடீர் கன்னையா
# கொலுசு (திரைப்படம்)

## பாடல்கள்

இத்திரைப்படத்திற்கு மலேசியா வாசுதேவன் இசையமைத்தார். அனைத்துப் பாடல்களையும் கவிஞர் காமகோடியன் இயற்றினார்.
# ஈ. பாலசுப்ரமணியன்

**ஈ. பாலசுப்ரமணியன்** (*E. Balasubramaniyan*) என்பவர் இந்திய அரசியல்வாதியும் தமிழ்நாடு சட்டமன்ற உறுப்பினரும் ஆவார். சேலம் மாவட்டத்தினைச் சார்ந்த இவர் சேலம் செளடேசுவரி கல்லூரியில் இளம் வணிகவியல் படித்துள்ளார். இவர் அனைத்திந்திய அண்ணா திராவிட முன்னேற்றக் கழகத்தின் உறுப்பினர் ஆவார். பாலசுப்பிரமணியன் தமிழ்நாடு சட்டமன்றத்திற்கு மே 2021-ல் நடைபெற்ற பொதுத் தேர்தலில் சேலம் (தெற்கு) தொகுதியில் அதிமுக வேட்பாளராகப் போட்டியிட்டு தமிழ்நாடு சட்டமன்ற உறுப்பினராகத் தேர்வு செய்யப்பட்டுள்ளார்.
# செகாவதி பிரதேசம்

**<div1" cellpadding="0">
</div>**  
| **அமைவிடம்** | வடக்கு இராஜஸ்தான் |
| --- | --- |
| '''19ஆம் நூற்றாண்டு
செகாவதி சுதேச சமஸ்தானம் |  |
| **இராச்சியம் நிறுவப்பட்ட ஆண்டு:** | 1445 |
| **மொழி** | **செகாவாதி மொழி** |
| **அரச மரபு** | இராஜபுத்திர செகாவத் வம்சம் (1445-1948),ஜெய்ப்பூர் வம்சத்தின் கச்சவா கிளை |
| **தலைநகரங்கள்** | அமர்சர், சாக்பூரா, சிகர், சின்சுனூ சிகார் |
| **தனி இராச்சியங்கள்** |  |  
**செகாவதி பிரதேசம்** (**Shekhawati**) இந்தியாவின் இராஜஸ்தான் மாநிலத்தின் வடக்கில் அமைந்த வரலாற்று சிறப்பு மிக்க பிரதேசம் ஆகும். இப்பிரதேசத்தை இராசபுத்திர குல செகாவத் வம்ச மன்னர்கள் 1445-ஆம் ஆண்டு முதல், 1947 இந்திய விடுதலை வரை ஆண்டனர். செகாவதி பிரதேசம் 13,784 சதுர கிலோ மீட்டர் பரப்பளவு கொண்டது.  
இராஜஸ்தான் மாநிலத்தின் வடக்கில் அமைந்த செகாவதி பிரதேசத்தில் சுன்சுனூ மாவட்டம் மற்றும் சீகர் மாவட்டங்கள் அமைந்துள்ளது.  
17-ஆம் நூற்றாண்டு முதல் 19-வது நூற்றாண்டு வரை மார்வாரி மக்கள் செகாவதி பிரதேசத்தில் அழகிய அவேலி கட்டிடங்களையும், படிக்கிணறுகளையும் நிறுவினர்.
# செகாவதி பிரதேசம்

## வரலாறு

### பண்டைய வரலாறு

மகாபாரதம் போன்ற இதிகாசங்கள், செகாவதி பிரதேசத்தில் மத்சய நாடு இருந்ததாக குறித்துள்ளது. மனுஸ்மிரிதி நூலில் செகாவதி பிரதேசத்தை *பிரம்மரிஷி தேசம்* எனக்குறித்துள்ளது.  
இராமாயணம் காவியத்தில் செகாவதி பிரதேசம், மருகந்தர் தேசத்தில் இருந்ததாக குறித்துள்ளது. கௌதம புத்தர் காலத்தில் இருந்த 16 மகாஜனபதங்களில், மத்சய நாடு மற்றும் அவந்தி நாடுகள் இராஜஸ்தான் மாநிலத்தில் இருந்தது. செகாவதி பிரதேசம் அவந்தி நாட்டின் தாக்கம் அதிகம் இருந்தது.
# செகாவதி பிரதேசம்

## வரலாறு

### செகவாத் வம்ச ஆட்சியில்

செகாவதி பிரதேசத்தை இராஜபுத்திர குல செகாவத் வம்ச ஆட்சியாளர்கள் 1445 ஆண்டு முதல் இந்திய விடுதலை வரை ஆண்டனர்.
# செகாவதி பிரதேசம்

## இதனையும் காண்க

- மார்வார் பிரதேசம்
- மேவார் பிரதேசம்
# செராஸ்

**செராஸ்**, (மலாய்: *Cheras*; ஆங்கிலம்: *Cheras*; சீனம்: *蕉赖*); என்பது மலேசியா, கோலாலம்பூர் கூட்டாட்சி அமைப்பில், அமைந்து உள்ள ஒரு புறநகர்ப்பகுதி. அதே வேளையில் இது ஒரு முக்கிம். சிலாங்கூர் மாநிலத்தின் உலு லங்காட் மாவட்டத்திலும் தன் எல்லையைக் கொண்டு உள்ளது.  
மலேசியாவில் மக்கள் அதிகமாகவும்; நெருக்கமாகவும் வாழும் நகரங்களில் செராஸ் நகரமும் ஒன்றாகும். செராஸ் பகுதி இரு நாடாளுமன்றத் தொகுதிகளாகப் பிரிக்கப்பட்டு உள்ளது.  
- **செராஸ் மக்களவைத் தொகுதி**
- **உலு லங்காட் மக்களவைத் தொகுதி**  
1974-ஆம் ஆண்டு வரையில் செராஸ் தொகுதி; உலு லங்காட் மாவட்டத்தின் கீழ் இருந்தது. 1995-ஆம் ஆண்டில் செராஸ் தொகுதி என்று ஒரு புதிய தொகுதி உருவாக்கப்பட்டது.
# செராஸ்

## வரலாறு

கோலாலம்பூர் மற்றும் சிலாங்கூர் ஆகிய இரண்டு பகுதிகளையும் உள்ளடக்கிய செராஸ் மாவட்டத்தின் வரலாறு, 1900-ஆம் ஆண்டுகளின் முற்பகுதியில் தொடங்குகிறது. அந்தக் காலக் கட்டத்தில் செராஸ் பகுதியில் நிறைய ரப்பர்த் தோட்டங்கள் தோன்றின. கணிசமான அளவிற்கு இந்தியர்கள் குடிபெயர்ந்தார்கள்.  
செராஸ், சுங்கைவே, புடு புறநகர்ப் பகுதிகளில் ஈயச் சுரங்கங்கள் உருவாகின. ஹக்கா (*Hakka*) சீன இனத்தவர் பெருமளவில் குடியேறினர்.
# செராஸ்

## வரலாறு

### ஜாலான் புடு உலு

1930-ஆம் ஆண்டுகளில், ஜாலான் புடு உலு என்று இப்போது அழைக்கப்படும் சாலையில் இரண்டு வரிசைகளில் 21 கடைவீடுகள் கட்டப்பட்டன. துரதிர்ஷ்டவசமாக, 2010 மே மாதம் ஏற்பட்ட ஒரு பெரிய தீ விபத்தினால் 14 கடைவீடுகள் அழிந்து போயின.  
அப்போதைய காலத்தில் கோலாலம்பூர் தலைநகரையும் காஜாங் நகரையும் இணைக்கும் முக்கிய சாலையாக புடு சாலை இருந்தது. சிங்கப்பூருக்குச் செல்வதற்கு அந்தச் சாலைதான் ஒரே சாலையாகவும் இருந்தது. 1991-ஆம் ஆண்டில் செராஸ் நெடுஞ்சாலை திறக்கப் பட்டதும், புடு சாலையைப் பயன்படுத்துவது குறைந்து போனது.
# செராஸ்

## வரலாறு

### செராஸ் கல்வி நிலையங்கள்

முன்பு காலத்தில் செராஸ் முழுவதுமே, சிலாங்கூர் மாநிலத்தின், ஐந்தாவது பெரிய மாவட்டமான உலு லங்காட்டின் ஒரு பகுதியாக இருந்தது. செராஸ் என்றதும் ஒரு பெரிய இடத்தை நினைவு படுத்தும். பெரும்பாலான கல்வி நிலையங்களும்; ஆசிரியர்ப் பயிற்சிக் கல்லூரிகளும் அங்குதான் இருந்தன.  
இருப்பினும், 1974 பிப்ரவரி 1-ஆம் தேதி, கோலாலம்பூர் கூட்டாட்சிப் பிரதேசத்தை உருவாக்குவதற்காக, செராஸ் மாவட்டத்தின் பெரும் பகுதி, மத்திய அரசாங்கத்திடம் ஒப்படைக்கப்பட்டது. அதன் பின்னர் செராஸ் அதன் செல்வாக்கைச் சன்னம் சன்னமாக இழந்து விட்டது.
# செராஸ்

## செராஸ் புறநகர்ப் பகுதியில் உள்ள தமிழ்ப்பள்ளிகள்

செராஸ் புறநகர்ப் பகுதியில் இரு தமிழ்ப்பள்ளிகள் உள்ளன. 601 மாணவர்கள் பயில்கிறார்கள். 57 ஆசிரியர்கள் பணியாற்றுகிறார்கள். இவற்றுள் பண்டார் மக்கோத்தா செராஸ் தமிழ்ப்பள்ளி, 2020 மார்ச் 2-ஆம் தேதி திறக்கப்பட்ட புதிய பள்ளி.
# செராஸ்

## செராஸ் புறநகர்ப் பகுதியில் உள்ள தமிழ்ப்பள்ளிகள்

### மலேசியாவில் 527-ஆவது தமிழ்ப்பள்ளி

பண்டார் மக்கோத்தா செராஸ் தமிழ்ப்பள்ளி, மலேசியாவில் 527-ஆவது தமிழ்ப்பள்ளியாக தோற்றம் கண்டது. இந்தப் பள்ளியில் நவீன வசதிகள் கொண்ட 24 வகுப்பறைகள் உள்ளன. RM 21.08 மில்லியன் ரிங்கிட் செலவில், காஜாங் நகருக்கு அருகில் கட்டப் பட்டது. இருப்பினும் இந்தப் பள்ளி செராஸ் வட்டாரத்தைச் சார்ந்து உள்ளது.  
மலேசியாவின் முன்னாள் பிரதமர் டத்தோ ஸ்ரீ நஜீப் துன் ரசாக் முயற்சியின் கீழ் புதிதாக 7 புதிய தமிழ்ப் பள்ளிகளைக் கட்டுவதற்காக சிறப்பு நிதிகள் ஒதுக்கப் பட்டன. அந்த ஏழு புதிய தமிழ்ப் பள்ளிகளில் பண்டார் மக்கோத்தா செராஸ் தமிழ்ப்பள்ளியும் ஒன்றாகும்.
# செராஸ்

## செராஸ் புறநகர்ப் பகுதியில் உள்ள தமிழ்ப்பள்ளிகள்

### மலேசியாவில் அதிக விலையில் கட்டப்பட்ட தமிழ்ப்பள்ளி

மலேசியாவில் அதிக விலையில் கட்டப்பட்ட தமிழ்ப்பள்ளிகளில் இதுவும் ஒன்றாகும். 2 கோடி 10 இலட்சம் மலேசிய ரிங்கிட் செலவில் கட்டப்பட்டது. ஒரு நவீன தமிழ்ப் பள்ளிக்கு உரிய அனைத்து வசதிகளையும் கொண்டு இருக்கும் மிகச் சிறந்த பள்ளியாகக் கருதப் படுகிறது.  
பாலர் வகுப்புகளுக்கான வசதிகள்; இரு கணினி அறைகள்; இரு அறிவியல் ஆய்வு அறைகள்; ஒரு கணினி ஆய்வு அறை; மாணவர் வழிப்பாட்டு அறைகள்; நவீன சிற்றுண்டிச் சாலை; சிறிய மருத்துவச்சாலை என பல நவீன வசதிகளைக் கொண்ட பள்ளியாகத் திகழ்கின்றது.  
| WBD0170 | செராஸ் | SJK(T) Cheras | **செராஸ் தமிழ்ப்பள்ளி** | 56100 | கோலாலம்பூர் | 241 | 25 |  |
| --- | --- | --- | --- | --- | --- | --- | --- | --- |
| BBD4065 | செராஸ் | SJK(T) Bandar Mahkota Cheras
<small>(2020 மார்ச் 2-ஆம் தேதி திறக்கப்பட்ட புதிய பள்ளி)</small> | **பண்டார் மக்கோத்தா செராஸ் தமிழ்ப்பள்ளி** | 43200 | காஜாங் | 360 | 32 | } |
# செராஸ்

## இரவு நேர வானவெளி

பகுதியில் உள்ள மலையில் இருந்து எடுக்கப்பட்ட புகைப்படம்]]  
செராஸ் நகர்ப் பகுதியில் இருந்து கோலாலம்பூரின் இரவு நேர வானவெளி. அம்பாங் பகுதியில் உள்ள மலையில் இருந்து எடுக்கப்பட்ட புகைப்படம்
# இந்திய புற்றுநோய் சங்கம்

**இந்திய புற்றுநோய் சங்கம்** (**Indian Cancer Society) ஓர்** அரசு சாரா சங்கமாகும். இச்சங்கம் இந்தியாவிலுள்ள புற்றுநோயாளிகளிடத்தில் இலாப நோக்கமற்று விழிப்புணர்வூட்டல், நோய் கண்டறிதல் மற்றும் சிகிச்சை வழங்குதல் போன்ற செயல்பாடுகளுக்காக உருவாக்கப்பட்ட ஒரு தேசிய அமைப்பாகும்.  
நேவல் டாடாவின் முன்முயற்சியின் காரணமாக 1951 ஆம் ஆண்டு, புகழ்பெற்ற புற்றுநோயியல் நிபுணர், மருத்துவர் . டி.யே. சூச்சாவல்லா என்பவரை முன்னிறுத்தி தொடங்கப்பட்டது. இந்தியாவின் முதல் தன்னார்வ, இலாப நோக்கற்ற சங்கமாக இது நிறுவப்பட்டது. புற்றுநோய் விழிப்புணர்வு, புற்றுநோய் கண்டறிதல் மற்றும் இந்தியாவில் புற்றுநோயாளிகளுக்கு சிகிச்சை அளித்தல் போன்றவை சங்கத்தின் நோக்கங்களாக இருந்தன.  
இந்திய புற்றுநோய் சங்கம் இந்தியா முழுவதும் புற்றுநோயை எதிர்த்துப் போராடுவதில் ஒரு முன்னோடி நிறுவனமாகும். மும்பையில் தலைமை அலுவலகத்துடன் கூடிய வசதிகள் 1951 ஆம் ஆண்டு நிறுவப்பட்டது மேலும் தில்லியிலும் ஒரு கிளை 1983 ஆம் ஆண்டு கே.கே மேத்தாவின் உத்தரவின் பேரில் நிறுவப்பட்டது. சர் ரத்தன் டாடா அறக்கட்டளை , ஏஎச் வாடியா அறக்கட்டளை, பிரோச்சா கோத்ரேச்சு அறக்கட்டளை போன்ற பல பிரபல அறக்கட்டளைகள் புற்றுநோயாளிகளுக்கு குறைந்தபட்ச செலவில் சிகிச்சை மற்றும் மறுவாழ்வு வழங்குவதற்கான நடவடிக்கைகளுக்கு நிதியளிக்க இச்சங்கத்துடன் தொடர்பு கொண்டு உதவின. இந்திய புற்றுநோய் சங்கம் டாடா நினைவு மருத்துவமனையுடன் தொடர்புடையதாகும். புற்றுநோயால் பாதிக்கப்பட்டவர்களுக்கு சிகிச்சை மற்றும் மறுவாழ்வு திட்டங்களை வழங்கும் இந்தியாவின் சிறந்த புற்றுநோய் மருத்துவமனைகளில் ஒன்றாக இம்மருத்துவமனை கருதப்படுகிறது. இவர்கள் இந்தியாவில் உள்ள புற்றுநோய் நோயாளிகளின் வகைகளை ஆய்வு செய்து தரவுகளையும் வெளியிடுகின்றனர்.  
இந்தியாவின் தேசிய புற்று நோய் எதிர்ப்பு சங்கமான இந்திய புற்றுநோய் சங்கம் , பம்பாய் பொது அறக்கட்டளை சட்டம் 1950 கீழும் சங்கங்கள் பதிவுச் சட்டம் 1860 இன் கீழும் பதிவுசெய்யப்பட்டு மக்களின் நம்பிக்கைக்குரிய சங்கமாக 1951 ஆம் ஆண்டு நிறுவப்பட்டது. நிறுவனம் முதலாவதாகவும் அதன் வகையில் ஆசியாவில் மிகப் பெரிய சங்கமாகவும் இருந்தது. இச்சங்கம் ஒரு மறுவாழ்வு முகாமையும் மும்பை<nowiki/>யில் 1958 ஆம் ஆண்டு அமைத்தது.
# விக்கிப்பீடியா:Statistics/weekly/30-Jan-2022
# பெ. சுப்பையா அம்பலம்

**பெ. சுப்பையா அம்பலம்** (*P. Subbiah Ambalam*) என்பவர் இந்திய அரசியல்வாதியும் முன்னாள் நாடாளுமன்ற உறுப்பினரும் ஆவார். இவர் 1957 முதல் 62 வரை இராமநாதபுரம் நாடாளுமன்றத் தொகுதியின் உறுப்பினராக 2வது மக்களவைக்குத் தேர்ந்தெடுக்கப்பட்டார். இவர் இந்தியத் தேசிய காங்கிரசு கட்சியினைச் சார்ந்தவர்.
# பெ. சுப்பையா அம்பலம்

## வாழ்க்கை வரலாறு

சுப்பையா அம்பலம், தமிழ்நாட்டின் இராமநாதபுரம் மாவட்டத்தில் 1921ஆம் ஆண்டு மே 4 ஆம் தேதி பெரியண்ணன் அம்பலம் என்பவருக்கு மகனாகப் பிறந்தார். இவர் தனது கல்லூரிக் கல்வியைத் தாம்பரத்தில் உள்ள சென்னை கிறித்துவக் கல்லூரி மற்றும் சென்னை சட்டக் கல்லூரியில் (டாக்டர். அம்பேத்கர் அரசு சட்டக் கல்லூரி, சென்னை) ஆகியவற்றில் கற்றார்.  
இவர் பாப்பாத்தி அம்மாள் என்பவரைத் திருமணம் செய்து கொண்டார். இவர்களுக்கு ஒரு மகள் மற்றும் நான்கு மகன்கள் உட்பட ஐந்து குழந்தைகள் உள்ளனர்.
# மிசுட்டி பெந்த்சு

**மிசுட்டி சி. பெந்த்சு** *(Misty C. Bentz)* (பிறப்பு: 1980, ஜூலை, 4,) ஓர் அமெரிக்க வனியற்பியலாளர் ஆவார். இவர் ஜார்ஜியா மாநிலப் பல்கலைக்கழகத்தில் இயற்பியல், வானியல் துறையில் இணைப்பேராசிரியராக உள்ளார். இவர் மீப்பொருண்மைக் கருந்துளையின் பொருண்மை அளவீடுகளுக்காகவும் கருந்துளை அளவுசார் உறவு வகைகளுக்காகவும் பெயர்பெற்றவர்.
# மிசுட்டி பெந்த்சு

## வாழ்க்கைப்பணி

இவர் வாழ்சிங்டன் பல்கலைக்கழகத்தில் இயற்பியலிலும் வானியலிலும் இளவல் பட்டம் பெற்றார். இவர் 2007 இல் ஓகியோ மாநிலப் பல்கலைக்கழகத்தில் வானியலில் முனைவர் பட்டத்தை பெற்றார். இவர்2007 முதல் 2009 வரை முதுமுனைவர் ஆய்வாளராகவும் நாசாவின் ஆய்வுறுப்பினராக 2009 முதல் 2010 வரையில் இர்வினில் உள்ள கலிபோர்னியா பல்கலைக்கழகத்திலும் இருந்தார். இவர் 2010 இல் ஜார்ஜியா பல்கலைக்கழகத்தில் இயற்பியல், வானியல் துறையில் சேர்ந்தார்]].
# மிசுட்டி பெந்த்சு

## ஆராய்ச்சி

இவர் செயல்முனைவு மிக்க மீப்பொருண்மைப் பால்வெளிக்கருக்களின் பொருண்மைகளை எதிர்முழக்க வரைவு முறையால் தீர்மானிக்கும் ஆய்வுக்காகப் பரவலாக அறியப்பட்டுள்ளார். இவர் இப்போது 60 செயல்முனைவு மிக்க பால்வெளிகளின் SMBHபொருண்மை அளவீடுகளைத் தரும் AGN கருந்துளைப் பொருண்மைத் தரவுத்தளத்தை பேணி வருகிறார்.> SMBH பொருண்மை அளவீடுகளைப் பயன்படுத்தி, பல கருந்துளைகளின் பருமை இயல்புகளை அளவீடு செய்ய உதவியுள்ளார். இந்த அளவீட்டில் கருந்துளை பொருண்மை முதல் பால்வெளி பால்வெளி உடுக்கணப் பொருண்மை, அகல்வரி வட்டார ஆரம், AGN ஒளிர்திறன் ஆகியன அடங்கும். இந்தப் பருமை உறவுகளின் அளவீடு, கருந்துளைப் பொருண்மை மதிப்பீடுகளின் பேரளவு புள்ளியியல் பதக்கூறுகளாகப் பதிவுசெய்யப்படுகின்றன. இவை பால்வெளி உருவாக்கத்தையும் படிமலர்ச்சியையும் ஆய்வு செய்ய உதவும் உயர்பிரிதிற பாய்மவியங்கியல் பெருநிலை அண்டப் படிமங்களுக்கான (ஒப்புருவாக்கங்கள்) நோக்கீட்டுக் கட்டுத்தளைகளை விதிக்கின்றன, எ. கா. விளக்கமுறை அண்டம், தொடுவான -AGN படிமங்கள் போன்றன.  
நாசாவின் வானியற்பியல்லுக்கான அடுத்த 30 ஆண்டுகளுக்கான வழித்தடத்தை அட்டவணைப்படுத்த 2013 இல் தேர்ந்தெடுக்கபட்ட 22 வானியலாளர்களில் இவரும் ஒருவர் ஆவார். *வானியல் பொம்மைகள்* சார்ந்த நான்காம் பதிப்புக்கு இவர் தொழில்நுட்பப் பதிப்பாசிரியராக இருந்துள்ளார்s. *Popular Science*, *Business Insider*, *Live Science*, and *Mashable* போன்ற மக்கள் பரப்புரை ஊடகங்கள் கருந்துளை சார்ந்த உரைகளில் இவரது பெயரைத் தொடர்ந்து சான்று காட்டி வருகின்றன.
# கே. கமலக்கண்ணன்

**கே. கமலக்கண்ணன்** (*K. Kamalakannan*)(பிறப்பு: ஆகஸ்ட் 11, 1912 - 24 மார்ச் 1981) என்பவர் இந்தியத் தொழிலதிபர், பொறியியல் ஒப்பந்தக்காரர், விவசாயி மற்றும் நில உரிமையாளர் ஆவார். இவர் நவம்பர் 1958 முதல் ஏப்ரல் 1959 வரை சென்னை மாநகரத் தந்தையாக பணியாற்றியுள்ளார். இவர் இந்தியத் தேசிய காங்கிரசில் உறுப்பினர் ஆவார். சென்னை பச்சையப்பா கல்லூரிப் பள்ளியில் பயின்றார்.  
இவர் கே. நேத்ராம்பிகையை மணந்தார். மேலும் இவர்களது இரண்டு குழந்தைகள், கே. விவேகானந்தன் மற்றும் டி. சாந்தி ஆவார். இவருக்குப் பல பேரக்குழந்தைகள் உள்ளனர். இவர் தமிழ் முதலியார் சமூகத்தைச் சேர்ந்தவர்.
# கே. கமலக்கண்ணன்

## பொதுப்பணி

பல்வேறு குடிமை மற்றும் சமூக காரணங்களுக்காக நிதி திரட்டி நன்கொடை அளித்துள்ளார். சென்னை மாநகராட்சியின் மதிய உணவுத் திட்ட நிதிக்கு ஒரு லட்சத்து ஐந்தாயிரம் ரூபாய் வசூலிக்கப் பொறுப்பேற்றார். தொடக்கப் பள்ளிகளுக்கு இரண்டு கட்டிடங்களை நன்கொடையாக வழங்கினார். இவற்றில் ஒன்று சென்னை தியாகராயநகரிலும் மற்றொன்று இவரது சொந்த இடத்தில் அருங்கல் கிராமத்தில் அமைந்துள்ளது.
# கே. கமலக்கண்ணன்

## வகித்தப் பதவிகள்

சென்னை மாநகரத் தந்தை; சட்டமன்ற மேலவை உறுப்பினர்; உறுப்பினர், சென்னை மாவட்ட காங்கிரசு குழு; பொருளாளர், சென்னை மாவட்ட காங்கிரசு குழு; தலைவர், மண்டல காங்கிரசு குழு, இராயப்பேட்டை; உறுப்பினர், தமிழ்நாடு காங்கிரசு குழு; உறுப்பினர், நகர சபை 1952; தலைவர், நிலைக்குழு (பணிகள்) இரண்டு முறை; பச்சையப்பா அறங்காவலர் குழு உறுப்பினர்; துணைத் தலைவர், பாரத் சேவக் சமாஜ்; அறக்கட்டளை வாரியம், யோகா சமாஜ், அடையார்; தலைவர், நரிக்குறவர் சங்கம், தமிழ்நாடு  
இயக்குநர், மயிலாப்பூர் இந்து நிரந்தர நிதியம், நிறுவனம்; நிர்வாக அறங்காவலர், சுந்தரேசுவரர் தேவஸ்தானம் ராயப்பேட்டை; அறங்காவலர், ஸ்ரீ வடபழனி ஆண்டவர் கோவில், கோடம்பாக்கம், சென்னை; இயக்குநர், இந்து ஒன்றிய குழு மேல்நிலைப்பள்ளி, சூளை, சென்னை;  
விவசாயிகள் மன்றத்தின் துணைத் தலைவராக இருந்த இவர், ஐரோப்பிய நாடுகளில் உள்ள பல்வேறு பண்ணைகளுக்கான தூதுக்குழுவை வழிநடத்தினார்.
# மகாநதி (இதழ்)

**மகாநதி** என்பது 1970 களில் வெளியான தமிழ்ச் சிற்றிதழ் ஆகும். இது இந்திய ஒன்றியம், தமிழ்நாட்டின், மதுரையில் இருந்து வெளிவந்தத முற்போக்கு இதழ் ஆகும்.
# மகாநதி (இதழ்)

## வரலாறு

மகாநதி இதழ் மதுரையிலிருந்து வெளிவந்த 'இருமாதம் ஒரு முறை' கலை இலக்கிய வெளியீடு ஆகும். இது. 1970 களின் இறுதிக் கட்டத்தில் பிரசுரமான முற்போக்கு இதழ் ஆகும். இதன் ஆசிரியர் பரிணாமன் ஆவார். மகாநதி தரமான சிறுகதைகளையும், பயன் நிறைந்த சிந்தனைக் கட்டுரைகளையும் வெளியிட்டுள்ளது. கட்டுரைகள் விஷயத்தில் மகாநதி மிகுந்த அக்கறை காட்டி, பல முக்கியமான பிரச்னைகளை அலசியிருக்கிறது. வட்டார இலக்கியம் சம்பந்தமான ஆய்வுகள் குறிப்பிடத்தகுந்தவை.  
வாசகர்களின் கவனத்துக்குக் கொண்டு வரப்பட வேண்டிய நல்ல புத்தகங்களை விரிவான கட்டுரைகள் மூலம் இது அறிமுகம் செய்தது. நல்ல திரைப்படங்கள் குறித்தும் விரிவான கட்டுரைகளை 'மகாநதி’ வெளியிட்டது. போலந்து திரைப்படம், ஆந்த்ரேவாய்தாவின் 'தி பிராமிஸ்ட் லேண்ட்', தெலுங்கு திரைப்படம், மிருணாள் ஸென்னின் 'ஒரு ஊரின் கதை' ஆகியவை முக்கியமானவை. மகாநதி ஒன்பது இதழ்களோடு மறைந்து விட்டது.
# பி. இராசகோபால்

**பி. இராசகோபால்** (*P. Rajagopal*) என்பவர் இந்திய அரசியல்வாதியும் தமிழ்நாடு முன்னாள் சட்டமன்ற உறுப்பினரும் ஆவார். வட ஆற்காடு மாவட்டம் ஆம்பூரைச் சார்ந்த இவர், ஆம்பூர் கன்கார்டியா பள்ளியிலும் வாணியம்பாடி இசுலாமிய கல்லூரியில் பள்ளி மற்றும் உயர்கல்வியினைக் கற்றுள்ளார். விளையாட்டில் ஆர்வமுடைய இராசகோபால் படிக்கும்போது பல போட்டிகளில் கலந்துகொண்டு பரிசுகள் பல பெற்றுள்ளார். இந்திய தேசிய காங்கிரசு கட்சியினைச் சார்ந்த இராசகோபால் 1962ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் ஆம்பூர் சட்டமன்றத் தொகுதியில் போட்டியிட்டு வெற்றிபெற்று சட்டமன்ற உறுப்பினரானார்.
# புரோமித்தியம்(III) ஐதராக்சைடு

**புரோமித்தியம்(III) ஐதராக்சைடு** (*Promethium(III) hydroxide*) என்பது Pm(OH)<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.
# புரோமித்தியம்(III) ஐதராக்சைடு

## தயாரிப்பு

புரோமித்தியம்(III) உப்புடன் அமோனியா நீரைச் சேர்த்து வினைபுரியச் செய்வதால் புரோமித்தியம்(III) ஐதராக்சைடு உருவாகிறது. படிக வடிவமற்று ஊதா-இளஞ்சிவப்பு நிறத்தில் திண்மமாக இவ்வுப்பு வீழ்படிவாகிறது. தண்ணீர் சேர்த்து வீழ்படிவை சூடுபடுத்தினால் பிற ஐதராக்சைடுகளின் உருவொத்த அறுகோணப் படிகங்களாக உருவாகிறது.:  
: Pm<sup>3+</sup> + 3OH<sup>−</sup> → Pm(OH)<sub>3</sub>↓
# தங்கன் (சந்தேல வம்சம்)

**தங்கன்** (*Dhanga* ; ஆட்சிக்காலம் பொ.ச. 950-999 ) மேலும் கல்வெட்டுகளில் **தங்கதேவன்** என அழைக்கப்படும் இவன் 10ஆம் நூற்றாண்டின் பிற்பகுதியில் இந்தியாவை ஆண்ட சந்தேல வம்சத்தின் அரசனாவான். செகசபுக்தி பிராந்தியத்தின் (இன்றைய மத்தியப் பிரதேசம் மற்றும் உத்தரப் பிரதேசத்தில் உள்ள புந்தேல்கண்ட்) ஆட்சியாளராக இருந்தான். இவன் சந்தேலர்களின் இறையாண்மையை நிறுவினான். இவன் தனது ஆட்சி வரை கூர்ஜர பிரதிகாரர்களுக்கு அடிபணிந்து பணியாற்றினான். கஜுராஹோவில் விசுவநாதர் கோயில் உட்பட அற்புதமான கோயில்களை அமைத்ததற்காகவும் இவன் குறிப்பிடத்தக்கவன்.
# தங்கன் (சந்தேல வம்சம்)

## வரலாறு

கஜுராஹோ கல்வெட்டு எண். IV இன் படி, தங்கன். சந்தேல (சந்திரத்ரேய வம்சம்) மன்னன் யசோவர்மனுக்கும் அவனது இராணி புப்பா (புஷ்பா) தேவிக்கும் பிறந்தான்.  
பொ.ச. 953-954 தேதியிட்ட (விக்ரம் நாட்காட்டி 1011 ) சதுர்பூஜ் கல்வெட்டு இவனது ஆட்சியின் ஆரம்பகாலத்தைப் பற்றி கூறுகிறது. இதற்கு முன் எப்போதோ இவன் அரியணை ஏறியிருக்க வேண்டும். இராச்சியத்தின் மால்வா எல்லையைப் பாதுகாக்க இவனது சகோதரர் கிருட்டிணன் நியமிக்கப்பட்டிருந்ததால், இவனது ஏற்றம் சந்தேகத்திற்கு இடமின்றி இருக்கலாம்.  
தங்கனின் ஆட்சியின் பிற கல்வெட்டுகளில் நானோரா (அல்லது நன்யுரா) கல்வெட்டு (பொ.ச. 998 ), கஜுராஹோவில் உள்ள லாலாஜி கல்வெட்டு (பொ.ச.999 அல்லது 1002 என பல்வேறு தேதியிட்டது) ஆகியவை அடங்கும். இவருடைய சந்ததியினரின் கல்வெட்டுகளிலும் இவனுடைய பெயர் காணப்படுகிறது.
# தங்கன் (சந்தேல வம்சம்)

## இராச்சியத்தின் பரப்பளவு

பொ.ச. 953-954 தேதியிட்ட கல்வெட்டின் படி, தங்கனின் இராச்சியம் பின்வரும் பகுதிகளால் கட்டுப்படுத்தப்பட்டது:  
- கலிஞ்சர் கோட்டை
- மாலவா ஆற்றங்கரையில் உள்ள பாஸ்வத், பேட்வா ஆற்றங்கரையில் அமைந்துள்ள விதிஷா )
- காளிந்தி ஆறு ( யமுனை ஆறு, கங்கை ஆற்றில் சங்கமிக்கும் இடம் )
- சேதி நாடு
- கோப மலை ( கோபாத்ரி அல்லது குவாலியர் )  
இவன் தன்னை கலிஞ்சராதிபதி ("கலிஞ்சராவின் இறைவன்") என்று அழைத்துக் கொண்டான். ஆனால் இவன் கஜுராஹோவை தனது இராச்சியத்தின் தலைநகராகக் கொண்டதாகத் தெரிகிறது.
# தங்கன் (சந்தேல வம்சம்)

## நிர்வாகம்

தங்கனின் முதலமைச்சராக பிரபாசா என்ற பிராமணர் இருந்தான்.அர்த்தசாஸ்திரத்தில் குறிப்பிடப்பட்டுள்ள தரத்தின்படி சோதிக்கப்பட்ட பின்னர் நியமிக்கப்பட்டான். யசோதரன் என்பவர் தங்கனின் அரச குருவாக இருந்தார்.
# தங்கன் (சந்தேல வம்சம்)

## மதம்

தங்கன் சைவ சமயத்தை பின்பற்றுபவனாக இருந்தாலும், மதங்களையும் மதித்தான். கஜுராஹோ கல்வெட்டு ஒன்று சிவன் கோவிலில் இரண்டு லிங்கங்களை நிறுவியதாக கூறுகிறது: ஒன்று மரகதம் மற்றும் ஒரு சாதாரண கல். இக்கோயில் விசுவநாதர் கோயில் என அடையாளப்படுத்தப்படுகிறது.  
தனது தந்தையால் ஆரம்பிக்கப்பட்ட விஷ்ணு கோயிலை கட்டி முடித்தான். ஒரு சமகால கல்வெட்டு, தங்கன் சைனக் கோவிலுக்கு சில தோட்டங்களை வழங்கியதை பதிவு செய்கிறது.
# தங்கன் (சந்தேல வம்சம்)

## இறுதி நாட்கள்

நூற்றுக்கும் மேற்பட்ட இலையுதிர்காலங்கள் வாழ்ந்த பிறகு, தங்கா தனது உடலை கங்கை ஆற்றிலும்யமுனை ஆற்றிலும் குளித்து வீடுபேற்றை அடைந்ததாக ஒரு கஜுராஹோ கல்வெட்டு தெரிவிக்கிறது. சில அறிஞர்கள் இதை தற்கொலை என்று விளக்கினர். ஆனால் இராஜேந்திரலால் மித்ரா, இது ஒரு நபரின் மரணத்தை அறிவிப்பதற்கான வழக்கமான வழி என கருதினார்.  
இவனுக்குப் பின் இவனது மகன் காந்த தேவன் ஆட்சிக்கு வந்தான்.{Sfn|Mitra|1977}} எஸ். கே. சுல்லரே (2004) இவனது ஆட்சியின் முடிவை பொ.ச. 999 என குறிப்பிடுகிறார். ஆர். கே. தீக்சித் (1976) 1002 வரை இவனது ஆட்சியின் முடிவைக் குறிப்பிடுகிறார்.
# மிதாசு

பதிப்பில், மிதாசு தன் மகளைத் தொடும்போது அவள் தங்கச் சிலையாக மாறுகிறாள் (1893 பதிப்பிற்கான வால்டர் கிரேனின் சித்தரிப்பு)]]
**மிதாசு** (*Midas*, (; ) என்பவர் பிரிஜியாவின் அரச மரபில் குறைந்தபட்சம் மூன்று நபர்களில் ஒருவரின் பெயராகும்.  
மிகவும் பிரபலமான **அரசர் மிதாசு** கிரேக்கத் தொன்மவியலில் தொட்டதெல்லாம் தங்கமாக்கும் வரம் பெற்றதாற்காக பிரபலமாக அறியப்படுகிறார். இது *கோல்டன் டச்* அல்லது *மிடாஸ் டச்* என்று அழைக்கப்பட்டது. பிரிஜியன் நகரமான மிடேயம் இவரது நினைவாக பெயரிடப்பட்டது. பௌசானியாஸின் கூற்றுப்படி, அன்சிராவை ( இன்று அங்காரா என்று அறியப்படுகிறது) நிறுவிய மிதாசு இவராக இருக்கலாம். அரிசுடாட்டிலின் கூற்றுப்படி, மிதாசு தான் தொட்டதெல்லாம் தங்கமாக மாற வரம் பெற்று அதன் விளைவாக பட்டினியால் இறந்தார் என்று தொன்மக்கதை கூறுகிறது. பிரிஜியன் தலைநகரான கோர்டியத்தை நிறுவிய பெருமை மிதாசு மற்றும் இவரது தந்தை கோர்டியாசு ஆகியோரைச் சேரும் என்று தொன்மங்கள் குறிப்பிடுகின்றன. இவர்கள் திரோயன் போருக்கு முன்பே கிமு 2 ஆம் ஆயிரமாண்டில் வாழ்ந்ததாக நம்பப்படுகிறது. இருப்பினும், ஓமர் மிதாசு அல்லது கோர்டியாசைக் குறிப்பிடவில்லை, அதற்குப் பதிலாக மற்ற இரண்டு பிரிஜியன் மன்னர்களான மைக்டன் மற்றும் ஓட்ரியசைக் குறிப்பிடுகிறார் .  
கிமு 8 ஆம் நூற்றாண்டின் பிற்பகுதியில் மற்றொரு மன்னரான மிதாசு பிரிஜியாவை ஆட்சி செய்தார். பெரும்பாலான வரலாற்றாசிரியர்கள் இந்த மிதாசு, அசிரிய நூல்களில் முஷ்கியின் அரசர் என்று அழைக்கப்படும் *மிடாவின்* எனப்படும் நபர் என்று நம்புகிறார்கள். இவர் அதே காலகட்டத்தில் அசிரியா மற்றும் அதன் அனடோலியன் மாகாணங்களுடன் போரிட்டார்.  
மூன்றாவது மிதாசு, பிரிஜியாவின் அரச குடும்பத்தின் உறுப்பினரும், கிரீசசின் ஆட்சியின் போது தற்செயலாக தனது சகோதரனைக் கொன்று பிரிஜியாவிலிருந்து தப்பி ஓடி லிடியாவில் தஞ்சம் புகுந்த அட்ராஸ்டசின் தாத்தா என எரோடோடசால் குறிப்பிடப்படுகிறார்.
# நதாலி பதால்கா

** நதாலி எம். பதால்கா** *(Natalie M. Batalha)* ஓர் அமெரிக்க வானியல், வானியற்பியல் பேராசிரியர் ஆவார், இவர் சாந்தா குரூசு கலிபோர்னியா பல்கலைக்கழகப் பேராசிரியராக உள்ளார். முன்பு இவர் நாசா அமேசு ஆராய்ச்சி மையத்தில் ஆராய்ச்சி வானியலாளராகவும் இணை ஆய்வாளராகவும் கெப்ளர் திட்ட அறிவியலாளராகவும் இருந்துள்ளார். கெப்ளர் திட்டந்தான் விண்மீன்களைச் சுற்றிவரும் புவிநிகர் கோள்களின் தேடலில் முதலில் முனைந்த திட்டமாகும்.> இவர் முதலில் வணிகவியல் பட்டம் படிக்க சேர்ந்தாலும் கணிதத்தால் விளக்க முடிந்த மென்படலக் குறுக்கீடு (சவர்க்காரக் குமிழிகளிலும் எண்ணெய்க் கடைதலிலும் ஏன் வானவில் தோன்றுகிறது என்பன) போன்ற அன்றாட நிகழ்ச்சிகளின் பட்டறிவு இவரை இயற்பியலுக்கு மாறச் செய்துள்ளது. இவர் பட்டப் படிப்பின்போது சூரியன் போன்ற விண்மீன்களை நோக்கும் உடுக்கணங்களின் கதிர்நிரல் நோக்கராக வேலை செய்துள்ளார். இயற்பியலில் தன் இளவல் பட்டத்தைப் பெற்றதும், இவர் சாந்தாகுரூசில் உள்ள கலிபோர்னியா பல்கலைக்கழகத்தில் வானியற்பியலில் முனைவர் ஆய்வில் ஈடுபட்டார். பிறகு தன் முதுமுனைவர் ஆய்வை பிரேசிலில் உள்ள இரியோ டி ஜெனீரோவில் முடித்தார்.  
இவர் 2019 இல் அமெரிக்க க் கலை, அறிவியல் கல்விக்கழகத்தின் உறுப்பினராகத் தேர்ந்தெடுக்கப்பட்டார். இவர் 2020 இல் அமெரிக்க வானியல் கழகத்தால் உறுப்பினராகத் தேர்ந்தெடுக்கப்பட்டார்.
# புரோமித்தியம்(III) நைட்ரேட்டு

**புரோமித்தியம்(III) நைட்ரேட்டு** (*Promethium(III) nitrate*) என்பது Pm(NO<sub>3</sub>)<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். புரோமித்தியமும் நைட்ரிக் அமிலமும் சேர்ந்து இந்த உப்பு உருவாகிறது. கதிரியக்கப்பண்பு கொண்ட இச்சேர்மம் நீரில் கரைகிறது. படிக நீரேற்றுகளாகப் படிகமாகிறது.
# புரோமித்தியம்(III) நைட்ரேட்டு

## தயாரிப்பு

புரோமித்தியமும் நைட்ரிக் அமிலமும் சேர்ந்து வினைபுரிவதால் இந்த உப்பு உருவாகிறது
::<chem>Pm + 6HNO3 -> Pm(NO3)3 + 3NO2 + 3H2O</chem>
# புரோமித்தியம்(III) நைட்ரேட்டு

## இயற்பியல் பண்புகள்

ஊதா இளஞ்சிவப்பு நிறத்தில் ஒரு திண்மமாக புரோமித்தியம்(III) நைட்ரேட்டு படிகமாகிறது.
<chem>Pm(NO3)3*6H2O</chem> என்ற வாய்ப்பாடு கொண்ட படிக நீரேற்றாக புரோமித்தியம்(III) நைட்ரேட்டு படிகமாகிறது.
# புரோமித்தியம்(III) நைட்ரேட்டு

## வேதியியல் பண்புகள்

புரோமித்தியம்(III) நைட்ரேட்டு வெப்பத்தாற் சிதைவடைந்து புரோமித்தியம்(III) ஆக்சைடு சேர்மமாக மாறுகிறது.
# இட்டெர்பியம்(III) சல்பேட்டு

**இட்டெர்பியம்(III) சல்பேட்டு** (*Ytterbium(III) sulfate*) என்பது Yb<sub>2</sub>(SO<sub>4</sub>)<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இட்டெர்பியமும் கந்தக அமிலமும் வினைபுரிவதால் இட்டெர்பியம்(III) சல்பேட்டு உருவாகிறது. பெரும்பாலும் ஆராய்ச்சி காரணங்களுக்காகவே இது பயன்படுத்தப்படுகிறது. வெப்பநிலை அதிகரிக்க அதிகரிக்க இட்டெர்பியம்(III) சல்பேட்டின் கரைதிறன் குறைகிறது.
# தேலிநீலாபுரம் பறவைகள் புகலிடம்

**தேலிநீலாபுரம் பறவைகள் புகலிடம்** (*Telineelapuram and Telukunchi Bird Sanctuaries*) என்பது ஆந்திர மாநிலம் சிறீகாகுளம் மாவட்டத்திலுள்ள தெக்காலிக்கு அருகிலுள்ள கிராமமான தெலிநீலபுரத்தில் உள்ள ஒரு பறவைகள் புகலிடம் ஆகும். இங்கு பழுப்புக் கூழைக்கடா, மஞ்சள் மூக்கு நாரை உள்ளிட்ட பறவைகள் கூடு கட்டி குஞ்சு பொரிப்பது பதிவு செய்யப்பட்டுள்ளது. பேர்டுலைப் இன்டர்நேசனல் (*BirdLife International*) என்ற அமைப்பின் வரையறைப்படி முக்கியமான பறவைகள் பகுதியாக (IBA) இது அறிவிக்கப்பட்டுள்ளது.
15 ஆண்டுகளுக்கு முன்பு இந்தப் பறவைகள் சரணாலயத்திற்கு வந்த பறவைகளின் எண்ணிக்கை 10,000ஐத் தாண்டியபோது பறவைகளின் வலசைப்போதமுதன்முதலில் கவனிக்கப்பட்டது என்று ஆந்திரப் பல்கலைக்கழக ஆராய்ச்சியாளர்கள் தெரிவித்துள்ளனர். தற்போது இந்த எண்ணிக்கை 3,000 ஆக குறைந்துள்ளது.  
தெக்கலி சிற்றோடை மற்றும் இதன் சுற்றுவட்டார கிராமங்களான தெலிநீலாபுரம், இஜ்ஜுவரம், நௌபாடா போன்ற கிராமங்கள் ரஷ்யா, மலேசியா, அங்கேரி, சிங்கப்பூர் மற்றும் ஜெர்மனி ஆகிய நாடுகளில் இருந்து வரும் 113 வகையான பறவைகள் தவிர, சைபீரியாவில் இருந்து வரும் பறவைகளுக்கும் பருவகால புகலிடமாக மாறியுள்ளது.
# தேலிநீலாபுரம் பறவைகள் புகலிடம்

## காலநிலை

தேலிநீலாபுரம் பறவைகள் புகலிடத்தில், கோடையில் வெப்பநிலை 22°C முதல் 39°C வரையிலும், குளிர்காலத்தில் 15°C முதல் 26°C வரையிலும் இருக்கும்.
# தேலிநீலாபுரம் பறவைகள் புகலிடம்

## போக்குவரத்து

போக்குவரத்து
தேலிநீலாபுரத்திற்கு அருகிலுள்ள தொடருந்து நிலையம் நௌபாடா தொடருந்து நிலையம் ஆகும். இது 3 கி. மீ. தொலைவில் உள்ளது. தெலிகுஞ்சி பறவைகள் சரணாலயத்தைப் பார்வையிடுவதற்கு அருகிலுள்ள தொடருந்து நிலையம் இச்சாபுரம் (IPM) ஆகும்.
# வார்ப்புரு:To USD round/doc

Template documentation[view] [edit] [history] [purge]
This template converts a value given in the national currency of a given country to a round US dollar figure. The intended use is for large round figures, when you don't want 3.2 million euros turning into $3,655,040 dollars, you just want a round figure like $3,600,000. It tries to mimic the same number of significant figures, as are present in the original amount. The template uses values published by the IMF.  
பொருளடக்கம்
# வார்ப்புரு:To USD round/doc

### Syntax

<code>To USD round|*AMOUNT*|*COUNTRY*|*YEAR*|sf=*SIGFIG*</code>  
- *AMOUNT* is the value in the local currency to be converted.
- *COUNTRY* is the country name or 3-letter ISO code for the country whose currency is being converted.
- *YEAR* (optional) is the year to use for the US dollar exchange rate value against the currency of the other country. The default is currently 2019. Possible values: 2002, 2011, 2012, 2013, 2014, 2015, 2016, 2017, 2018, 2019.
- *SIGFIG* (optional) is a numerical value. If present, the converted value is displayed to the that number of significant figures. The default is the number of significant figures in *AMOUNT*.
# வார்ப்புரு:To USD round/doc

## Examples

displays 270. That is, 5200 Mexican pesos would exchange to roughly 270 US dollars (to two signficant digits) at the 2019 exchange rate.
also displays 270.
displays 1,400.
displays 270.
displays 2,800.
displays Undefined year "1998" since data for 1998 has not been defined. It will add the page to Category:Pages using an undefined year in Template:To USD round
displays 380 since data for 2009 has not been entered for Mexico. It will add the page to Category:Pages using an undefined country code in Template:To USD round
= 350,000
= 149,000
= 149,000 (last year available)
= 149,000 (last year available)
= 190,000,000
= 186,400,000
displays 33.220. # Some combos make no sense; USD doesn't have tenths of a cent.
# சத்தியாகிரக இல்லம்

**சத்தியாகிரக இல்லம்** (*Satyagraha House*) பொதுவாக காந்தி இல்லம் என்று அறியப்படுகிறது. தென்னாப்பிரிக்காவின் இயோகனசுபருகு நகரத்தில் அமைந்துள்ள இந்த இல்லம் ஓர் அருங்காட்சியகமாகவும் விருந்தினர் மாளிகையாகவும் பயன்பாட்டில் உள்ளது. இந்த சத்தியாகிரக இல்லம் மகாத்மா காந்திக்கு சொந்தமானதாகும். 1908 மற்றும் 1909 ஆம் ஆண்டுகளுக்கு இடையில் காந்தி இங்கு வசித்து வந்தார். இயோகனசுபருகின் வரலாற்று பாரம்பரியத்தின் ஒரு பகுதியாக இவ்வீடு பதிவு செய்யப்பட்டுள்ளது. சத்தியாகிரகம் என்றால் உண்மையை வலியுறுத்துதல் என்பது பொருளாகும். இந்த வீட்டை கட்டிடக் கலைஞர் எர்மன் கல்லென்பாக் காந்திக்காகவும் தனக்காகவும் வடிவமைத்தார்.
# சத்தியாகிரக இல்லம்

## வரலாறு

காந்தி 1893 ஆம் ஆண்டு முதல் 1914 ஆம் ஆண்டு வரை தென்னாப்பிரிக்காவில் 21 ஆண்டுகள் இருந்தார். இருப்பினும் அக்காலத்தில் இந்தியா மற்றும் இங்கிலாந்துக்கு வருகை தந்தார். வெள்ளையர்கள் மட்டும் பயணம் செய்யும் வண்டியில் பயணித்ததற்காக பீட்டர்மரிட்சுபர்கு இரயில் நிலையத்தில் கைது செய்யப்பட்டபோதுதான் காந்தி இனப் பாகுபாடு பற்றி முதலில் அறிந்ததாகக் கூறப்படுகிறது.  
1904 ஆம் ஆண்டு காந்தி எர்மன் கல்லென்பாக்கைச் சந்தித்தார். கல்லென்பாக் 1896 ஆம் ஆண்டிலேயே தென்னாப்பிரிக்காவிற்கு வருகை தந்த செருமன்-யூத கட்டிடக் கலைஞராவார். 1907 ஆம் ஆண்டில் கல்லென்பாக் இரண்டு உள்ளூர் குடிசைகளின் வடிவத்தை அடிப்படையாகக் கொண்ட ஒரு வீட்டை வடிவமைத்தார். ஆனால்
ஐரோப்பியக் கட்டடக் கலை முறையில் வீடு கட்டப்பட்டது. கிரால் என்றும் பெயரிடப்பட்டது. அதாவது ஆங்கிலத்திலும் ஆப்பிரிக்காவிலும் கிரால் என்பது கொட்டகை என்று பொருளாகும்.  
வீட்டில் குதிரை லாயமும் வலைப்பந்தாட்ட ஆட்டுகளம் போன்றவை இருந்தன. ஆனால் இரண்டுமே தியானம் மற்றும் தூய்மை வாழ்க்கைக்கு பயன்பட்டன. ஓர் ஏணி வழியாக மாடிக்குச் சென்று காந்தி அங்கு தூங்கினார். ஆனால் அவரும் கல்லென்பாக்கும் ஒரே சமையலறையைப் பகிர்ந்து கொண்டனர். தங்களுடைய விருந்தினர்களை வரவேற்பறையில் சந்தித்தனர். வீடுகளுக்கு இணைப்பு கதவுகள் இல்லை என்பதால் மற்றொன்றில் நுழைவதற்கு ஒரு வீட்டை விட்டு வெளியேற வேண்டியது அவசியம். கல்லென்பேக்கின் வாழ்க்கை இருவரின் வாழ்க்கையால் மாற்றம் கண்டது. அவர் தனக்காக செலவழித்த பணம் அதன் ஆரம்ப கால செலவில் பத்தில் ஒரு பங்காக குறைக்கப்பட்டது.
1909 ஆம் ஆண்டு இருவரும் அங்கிருந்து வெளியேறினர். மேலும் இந்த வீட்டை 2009 ஆம் ஆண்டில் பிரெஞ்சு பயண நிறுவனம் ஒன்று வாங்குவதற்கு முன் பல உரிமையாளர்களைக் கொண்டிருந்தது. இவ்வீட்டை இந்திய தேசிய நினைவுச்சின்னமாகப் பெற விரும்பிய இந்திய அரசாங்கம் அதற்காக முயற்சித்தது. பிரெஞ்சு நிறுவனம் அதை மீட்டெடுத்து 2011 ஆம் ஆண்டு ஓர் அருங்காட்சியகமாகவும் விருந்தினர் மாளிகையாகவும் பொதுமக்களுக்காகத் திறந்தது.
அருங்காட்சியகம் இலாரன் செகல் என்பவரால் நிர்வகிக்கப்படுகிறது. காந்தி தென்னாப்பிரிக்காவில் வாழ்ந்தபோது உருவாக்கிய அகிம்சை என்ற உண்மை சக்தியை சத்தியாகிரகம் குறிக்கிறது.
# சியாம் சின்கா ராய்

***சியாம் சிங்கா ராய்*** (*Shyam Singha Roy*) என்பது 2021ஆம் ஆண்டு தெலுங்கு மொழியில் வெளியான வரலாற்று காதல் திரைப்படமாகும். ஜங்கா சத்யதேவ் எழுதிய கதையை இராகுல் சாங்கிரித்யன் இயக்கியுள்ளார். இப்படத்தில் நானி இரட்டை வேடத்தில் நடித்துள்ளார். இவருடன் சாய் பல்லவி, கிருத்தி ஷெட்டி, மடோனா செபாஸ்டியன் ஆகியோரும் நடித்துள்ளனர். இதன் கதை 1970களின் கொல்கத்தாவின் பின்னணியில் நடப்பது போன்று ஓரளவு அமைக்கப்பட்டது. இது மறுபிறவியின் கருப்பொருளை அடிப்படையாகக் கொண்டது.  
படம் பிப்ரவரி 2020இல் தொடங்குவதாக அறிவிக்கப்பட்து. முதன்மை புகைப்படம் எடுக்கும் பணி திசம்பர் 2020 முதல் சூலை 2021 வரை ஐதராபாத்திலும் கொல்கத்தாவிலும் நடைபெற்றது. கோவிட்-19 பெருந்தொற்று காரணமாக தயாரிப்பும் வெளியீடும் தாமதமானது. பின்னர், 24 திசம்பர் 2021 அன்று திரையரங்கில் வெளியிடப்பட்டது. திரைக்கதையை விமர்சித்த விமர்சகர்கள் நடிகர்களின் நடிப்பைப் பாராட்டி நேர்மறையான விமர்சனங்களை அளித்தனர். இப்படம் திரையரங்கில் கோடிக்கு மேல் வசூலித்து வெற்றி பெற்றது.
# சியாம் சின்கா ராய்

## நடிகர்கள்

- சியாம் சிங்கா ராய் மற்றும் வாசுதேவ் காண்டா என இரட்டை வேடத்தில் நானி
- ரோஸியாக சாய் பல்லவி
- கீர்த்தியாக கிருத்தி ஷெட்டி
- வழக்கறிஞர் பத்மாவதியாக மடோனா செபாஸ்டியன்
- மனோஜ் சிங்கா ராயாக ராகுல் ரவீந்திரன்
- பிரமோதாக அபினவ் கோமதம்
- தேவேந்திர சிங்கா ராயாக ஜிஷு சென்குப்தா
- வழக்கறிஞர் கிருஷ்ணமூர்த்தியாக முரளி சர்மா
- மகாதேவ் மஹந்தாக மணீஷ் வாத்வா
- உளவியல் நிபுணராக லீலா சாம்சன்
- நீதிபதி ஜே. சத்யேந்திராவாக சுபலேகா சுதாகர்
- "பிரணவாலயா" பாடலில் சிறப்புத் தோற்றத்தில் அனுராக் குல்கர்னி.
# கீர்த்தி ஷெட்டி

**கீர்த்தி ஷெட்டி** ( *Krithi Shetty* ; பிறப்பு 21 செப்டம்பர் 2003) இவர் ஓர் இந்திய நடிகை ஆவார். இவர் முக்கியமாக தெலுங்குத் திரைப்படங்களில் தோன்றுகிறார். இவர் வணிக ரீதியாக வெற்றி பெற்ற *உப்பெனா* (2021) திரைப்படத்தின் மூலம் அறிமுகமானார்.
# கீர்த்தி ஷெட்டி

## ஆரம்ப கால வாழ்க்கை

கீர்த்தி ஷெட்டி, 21 செப்டம்பர் 2003 அன்று மும்பையில் கர்நாடகாவின் மங்களூருவைச் சேர்ந்த ஒரு குடும்பத்தில் பிறந்தார். படிக்கும் போது, இவர் வணிக விளம்பரங்களிலும் தோன்றினார்.
# முரளி சர்மா

**முரளி சர்மா** (*Murali Sharma* ; பிறப்பு 9 ஆகஸ்ட் 1972) இவர் ஓர் இந்திய நடிகர் ஆவார். இவர் முக்கியமாக தெலுங்கு, இந்தித் திரைப்படங்களில் பணியாற்றுகிறார். இவர் திரையில் காவல் அதிகாரியாக சித்தரிப்பதில் பரவலாக அறியப்பட்டவர். சர்மா தெலுங்கு, இந்தி, தமிழ், மராத்தி, மலையாளம் போன்ற மொழிகளில் 130க்கும் மேற்பட்ட திரைப்படங்களில் நடித்துள்ளார்.  
சர்மா தூர்தர்ஷனின் *பால்டன்* என்ற நிகழ்ச்சியின் மூலம் தொலைக்காட்சியில் பரவலான அங்கீகாரத்தைப் பெற்றார். அதில் இவர் கர்னல் என்ற முக்கிய பாத்திரத்தில் நடித்திருந்தார். *கன்ஸ் அண்ட் ரோஸஸ்*, *சித்தாந்த்*, *லாகி துஜ்சே லகன்*, *மஹாயக்யா*, *விராசத்*, *ஜிந்தகி தேரி மேரி கஹானி*, *ரிஷ்டே*, *ஹம்னே லீ ஹைன் ஷாபத்* , ர*ங்கீலா ரத்தன் சிசோடியா* போன்ற பல்வேறு நாடகத் தொடர்களில் சர்மா தோன்றியுள்ளார். இவரது தந்தை, விருஜ்பூஷன் சர்மா ஒரு மராத்தி, இவரது தாயார் பத்மா சர்மா குண்டூரைச் சேர்ந்த தெலுங்கராவார். சர்மா தன்னை "பாம்பேவாலா" என்று அழைத்துக் கொள்கிறார். இவர் தனது இளங்கலை பட்டப்படிப்பை முடித்தவுடன் மும்பையில் உள்ள *ரோஷன் தனேஜா* நடிப்பு பள்ளியில் நடிப்பு பயின்றார். இவர் நடிகை அஸ்வினி கல்சேகரை மணந்தார்.
2014 இல் ஒரு நிகழ்வில்.]]
# பிரசியோடைமியம்(IV) ஆக்சைடு

**பிரசியோடைமியம்(IV) ஆக்சைடு** (*Praseodymium(IV) oxide*) PrO<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.
# பிரசியோடைமியம்(IV) ஆக்சைடு

## தயாரிப்பு

பிரசியோடைமியம்(III,IV) ஆக்சைடுடன் தண்ணீர் அல்லது அசிட்டிக் அமிலத்தைச் சேர்த்து கொதிக்க வைத்தால் பிரசியோடைமியம்(IV) ஆக்சைடு உருவாகிறது.:
: Pr<sub>6</sub>O<sub>11</sub> + 3 H<sub>2</sub>O → 4 PrO<sub>2</sub> + 2 Pr(OH)<sub>3</sub>
# பிரசியோடைமியம்(IV) ஆக்சைடு

## வேதிப் பண்புகள்

320 முதல் 360 பாகை செல்சியசு வெப்பநிலையில் பிரசியோடைமியம்(IV) ஆக்சைடு சிதைவடையத் தொடங்கி ஆக்சிசனை வெளிவிடுகிறது.
# எசு. நர்மதா

**எசு. நர்மதா** (*S. Narmada*) இந்தியாவின் கர்நாடக மாநிலத்தைச் சேர்ந்த பரதநாட்டிய நிபுணர் மற்றும் ஆசிரியர் ஆவார். குரு நர்மதா** **என்று பிரபலமாக அறியப்படுகிறார். சங்கீத நாடக அகாடமி விருது, கர்நாடக சங்கீத நிருத்ய அகாடமி விருது, ராச்யோத்சவ பிரசாசுட்டி விருது மற்றும் சாந்தலா நாட்டிய சிறீ விருது உள்ளிட்ட பல விருதுகளை இவர் பெற்றுள்ளார்.
# எசு. நர்மதா

## வாழ்க்கைக் குறிப்பு

எசு. நர்மதா 1942 ஆம் ஆண்டு செப்டம்பர் மாதம் 22 அன்று கர்நாடக மாநிலம் பெங்களூரில் பிறந்தார். வி.எசு.கௌசிக்கிடம் நடனத்தில் அடிப்படைப் பயிற்சி பெற்றார். கே.பி. கிட்டப்பா பிள்ளையின் முக்கிய சீடரான இவர், தஞ்சாவூர் பரதநாட்டியத்தை இருபதாண்டுகளுக்கும் மேலாக அவரது பயிற்சியின் கீழ் பயிற்சி செய்தார்.  
பரதநாட்டியத்தின் சிறந்த ஆசிரியையான நர்மதா, தனது தாயாரின் நினைவாக 1978-ஆம் ஆண்டு பெங்களூரில் சகுந்தலா நடனப் பள்ளியைத் தொடங்கி, தேசிய அளவில் அங்கீகரிக்கப்பட்ட பல நடனக் கலைஞர்களுக்குப் பயிற்சி அளித்துள்ளார்.
- கர்நாடக கலாச்சார சங்கம், விருது கலிபோர்னியா
# புக்கிட் பிந்தாங்

**புக்கிட் பிந்தாங்** (மலாய்: *Bukit Bintang*; ஆங்கிலம்: *Bukit Bintang*; சீனம்: *武吉免登*); என்பது மலேசியா, கோலாலம்பூர் மாநகரத்தில், அமைந்து உள்ள ஒரு பொழுதுபோக்கு மற்றும் கடைவல நகரம். இது நகரத்திற்குள் ஒரு நகரம். மலேசியத் தலைநகர் கோலாலம்பூரில் மிக முக்கியமான நகரப் பகுதியாக விளங்குகிறது.  
புக்கிட் பிந்தாங் நகர மையம், புக்கிட் பிந்தாங் சாலை மற்றும் அவற்றின் அருகில் உள்ள பகுதிகளை உள்ளடக்கியது. இந்தப் பகுதி நீண்ட காலமாக கோலாலம்பூரின் மிக முக்கியமான சில்லறை வணிகப் பகுதியாகவும் விளங்கி வருகிறது.
# புக்கிட் பிந்தாங்

## அமைவிடம்

புக்கிட் பிந்தாங் கடைவலப் பகுதி, பல முக்கியமான விற்பனை மையங்கள், சிற்றுண்டிச் சாலைகள், மதுபான விடுதிகள், இரவுச் சந்தைகள், உணவு அங்காடிகள் மற்றும் பல்வகை மேல்நாட்டு உணவகங்கள் போன்றவற்றைக் கொண்டுள்ளது. இந்தப் பகுதி சுற்றுலாப் பயணிகள் மற்றும் உள்ளூர் மக்களிடையே; குறிப்பாக இளைஞர்களிடையே பிரபலமானது.  
மலேசியாவில் *கணினிப் பொருட்களின் சொர்க்கம்* எனும் அடைமொழியும் இந்தப் புக்கிட் பிந்தாங்கிற்கு உண்டு. 1999-ஆம் ஆண்டில் இருந்து இம்பி பிளாசா (*Imbi Plaza*) லோ யாட் பிளாசா (*Low Yat Plaza*) ஆகிய இரு விற்பனை வளாகங்களும் கணினி தொடர்பான பொருட்களை விற்பனை செய்து வருகின்றன.  
2021 சூன் மாதம், கோலாலம்பூர் மாநகராட்சி, புக்கிட் பிந்தாங் சந்திப்பில் *சிபுயா* பாணியிலான பாதசாரிக் கடவையை (*Shibuya-style pedestrian crossing*) உருவாக்கியது. கோலாலம்பூர் மோனோரெயில் வழித்தடத்தின் கீழ் (*KL Monorail Line*), இந்தப் பாதசாரிக் கடவை அமைந்து உள்ளது. இதற்கு பிந்தாங் நடைபாதை என்று பெயர்.
# புக்கிட் பிந்தாங்

## கோலாலம்பூர் தங்க முக்கோணம்

கோலாலம்பூர் தங்க முக்கோணத்திற்குள் (*Kuala Lumpur's Golden Triangle*) புக்கிட் பிந்தாங் மாவட்டம் அமைந்து உள்ளது. இந்த முக்கோணப் பகுதி புக்கிட் பிந்தாங் சாலையில் தொடங்கி ராஜா சூலான் (*Raja Chulan*) புது சாலையில் முடிவு அடைகிறது.  
புக்கிட் பிந்தாங் மாவட்டத்தின் எல்லையில் அமைந்துள்ள சுல்தான் இசுமாயில் சாலை; இம்பி சாலை (*Imbi Road*); வால்டர் கிரேனியர் சாலை (*Walter Grenier Road*); பூலான் சாலை, சங்காட் புக்கிட் பிந்தாங் சாலை (*Changkat Bukit Bintang*); அலோர் சாலை ஆகியவை இந்த மாவட்டத்தின் ஒரு பகுதியாகக் கருதப் படுகின்றன.